ยาnaproxen250mg.กินแก้ปวดเนื่องจากเหงือกบวมได้มั้ยค่ะ
สวัสดีค่ะ อาการมีเหงือกบวม อาจเกิดจาก- โรคเหงือกอักเสบ (gingivitis) สาเหตุเกิดจากการมีคราบหินปูนสะสมบนเหงือกส่วนที่หุ้มฟัน ทำให้เชื้อแบคทีเรียเจริญเติบโตและเกิดการอักเสบตามมาได้ ซึ่งการมีคราบหินปูนสะสม ส่วนใหญ่เกิดจากทำความสะอาดในช่องปากที่ไม่ดีพอ หรือการกินอาหารบางอย่างก็อาจทำให้เศษอาหารติดตามซอกหลืบได้ง่าย เช่น เนื้อสัตว์ที่แข็งเหนียว รวมถึงอาหารที่มีน้ำตาลมาก ก็จะเป็นแหล่งอาหารของแบคทีเรียด้วยส่วนปัจจัยเสี่ยงอื่นๆ ที่อาจเป็นสาเหตุของเหงือกอักเสบได้ เช่น มีฟันผุร่วมอยู่ด้วย มีภาวะน้ำลายแห้งจากโรคต่างๆ เช่น โรคของต่อมน้ำลาย มีการเปลี่ยนแปลงฮอร์โมนเพศ เช่น ช่วงตั้งครรภ์ในผู้หญิง มีการติดเชื้อราในช่องปาก ใส่ฟันปลอม มีภาวะภูมิต้านทานโรคต่ำ ผู้สูงอายุ ขาดสารอาหาร เป็นต้น- การมีฟันคุด- การมีซีสต์หรือก้อนเนื้ออยู่ใต้เหงือกสำหรับยา naproxen เป็นยาในกลุ่มยาแก้อักเสบชนิดหนึ่งที่ไม่ใช่สเตียรอยด์ หรือ NSAIDs (non-steroidal anti-inflammatory drugs) เป็นยาที่ใช้รักษาอาการปวด บวม หรืออักเสบต่าง ๆ เช่น แก้ปวดหัว ลดไข้ ลดอาการปวดตามข้อ ข้ออักเสบ ปวดกล้ามเนื้อ รวมไปถึงปวดเหงือกปวดฟันด้วย ดังนั้น การทานยาดังกล่าว ก็จะช่วยลอดอาการปวดของเหงือกได้ ส่วนอาการบวมนั้น หากมีสาเหตุมาจากโรคเหงือกอักเสบ ฟันคุด หรือมีก้อนเนื้อหรือซีสต์อยู่ ก็อาจไม่ได้ทำให้เหงือกยุบบวมได้ค่ะดังนั้น แนะนำว่าหากไม่ได้มีอาการปวดมาก ก็ยังไม่ควรทานยาดังกล่าว และควรไปทันตแพทย์เพื่อตรวจและรับการรักษาที่ถูกต้องค่ะ ในเบื้องต้นควรทำความสะอาดทุกส่วนในช่องปากให้สะอาด โดยการแปรงฟันทุกครั้งหลังทานอาหาร แปรงอย่างน้อย 3-5 นาที รวมทั้งแปรงลิ้นด้วย และควรใช้ไหมขัดฟันอย่างน้อยวันละ 1 ครั้ง การใช้น้ำยาบ้วนปากร่วมด้วยก็จะช่วยลดเศษคราบต่างๆ ได้ดียิ่งขึ้น งดการทานอาหารรสจัด อาหารที่หวานจัด น้ำหวานต่างๆ รวมถึงอาหารที่เหนียวและเคี้ยวยากค่ะ